Daň

Daň je (v slovenskom práve) platba fyzických alebo právnických osôb, ktorá je vynútiteľná, nenávratná, spravidla neúčelová, zákonom určená a pravidelne sa opakujúca, a ktorú vyberá štát a orgány miestnej samosprávy v prospech verejných rozpočtov a účelových fondov na úhradu verejných výdavkov vo vopred určenej výške a s presne určeným termínom splatnosti.

Sústava, či zoznam daní, ktoré sa vyberajú, resp. môžu vyberať na sledovanom území, sa nazýva daňová sústava. Napríklad daňová sústava Slovenska sa veľmi podstatne zmenila v roku 1993.

Základné daňové pojmy 
 subjekt dane – fyzická alebo právnická osoba, ktorá je povinná platiť daň
 predmet dane (objekt dane) - to, na čo sa vzťahuje daň (napr. príjem)
 základ dane – hodnota, z ktorej sa vypočíta daňová povinnosť
 sadzba dane – nástroj, prostredníctvom ktorého sa zo základu dane vypočíta výška dane, môže byť určená pevnou sumou (daň z nehnuteľností), percentuálne (DPH) alebo kombináciou pevnej sumy a percenta (daň z cigariet)
 daňová sústava – je sústava daní, platných v určitom období, na určitom mieste, legislatívne podložených.
Priame dane: 
 príjmové dane (dôchodkové) - Daň z Príjmov FO a PO
 majetkové dane (miestne dane) - Daň za užívanie verejného priestranstva, z nehnuteľnosti, za psa, atď.

Klasifikácia 
Dane možno rozlične deliť:

Delenie 1 (podľa daňovej techniky):
 priama daň
 nepriama daň

Delenie 2: 
 riadna daň
 mimoriadna daň

Delenie 3 (podľa spôsobu vyberania):
 pravidelná daň
 nepravidelná daň

Delenie 4:
 otvorená daň
 skrytá daň

Delenie 5 (podľa spôsobu určenia základu dane):
 reálna daň (vecná daň, výnosová daň)
 personálna daň (osobná daň)

Delenie 6 (podľa predmetu dane):
 výnosová daň v širšom zmysle
 výnosová daň v užšom zmysle
 dôchodková daň
 majetková daň v širšom zmysle
 majetková daň v užšom zmysle
 daň z prevodu a prechodu nehnuteľností
 daň zo spotreby (spotrebná daň v širšom zmysle)
 univerzálna (DPH)
 selektívna (spotrebná daň v užšom zmysle)
 daň z motorových vozidiel
 iná daň

Delenie 7 (podľa oprávneného subjektu dane):
 štátna daň
 miestna daň

Delenie 8 (podľa určenia dane):
 všeobecná daň (univerzálna daň)
 účelová daň

Delenie 9 (podľa spôsobu výpočtu):
 Progresívna daň
 Regresívna daň
 Rovná daň
 Daň z hlavy

Dane platné na Slovensku

Štátne dane 
Priame dane:
 daň z príjmov

K 1.1.2004 boli zrušené daň z darovania, daň z dedičstva, k 1.1. 2005 daň z prevodu a prechodu nehnuteľností

Nepriame dane (dane zo spotreby, spotrebné dane v širšom zmysle):
 univerzálne:
 daň z pridanej hodnoty
 selektívne (spotrebné dane v užšom zmysle):
 spotrebná daň z minerálnych olejov
 spotrebná daň z vína
 spotrebná daň z piva
 spotrebná daň z liehu
 spotrebná daň z tabaku a tabakových výrobkov

Miestne dane 
 daň z nehnuteľností (donedávna to bola štátna daň):
 daň z pozemkov
 daň zo stavieb
 daň z bytov
 daň za psa
 daň za užívanie verejného priestranstva
 daň za ubytovanie
 daň za predajné automaty
 daň za nevýherné hracie prístroje
 daň za vjazd a zotrvanie motorového vozidla v historickej časti mesta
 daň z motorových vozidiel (nahradila v roku 2005 štátnu cestnú daň)

Referencie

Pozri aj 
 Deň daňovej slobody

Iné projekty

Externé zdroje
 Statistika daně důchodové placené přímo, daně z vyššího služného, daně rentové placené přímo, všeobecné a zvláštní daně výdělkové za rok 1930 - dostupné v Digitálnej knižnici UKB